Document ID: /roh_data/filtered/swiss_laws_in_ROH.jsonl.gz/375

914.100

Ordinaziun davart ils fatgs veterinars (Ovet)

dals 11-11-2008 (versiun dals 01-12-2012)

sa basond sin l'art. 45 da la constituziun chantunala sco er sin ils art. 3 al. 2 lit. d, 19 al. 2, 26 al. 2, 31 al. 3 e 72 da la lescha davart ils fatgs veterinars

relaschada da la regenza ils 11 da november 2008

1. Organisaziun

Art.  1

Inspecturas ed inspecturs d'avieuls sco er expertas ed experts da stimaziun

1 Il departament fixescha il dumber necessari d'inspecturas e d'inspecturs d'avieuls sco   er   d'expertas   e   d'experts   da   stimaziun.   El   assegna   in   tschert   territori   a   las inspecturas ed als inspecturs d'avieuls.

Substituziuns

Art.  2 1 L'uffizi   regla   la   substituziun   tranter   las   veterinarias   ed   ils   veterinaris   uffizials, tranter las inspecturas ed ils inspecturs d'avieuls sco er tranter las expertas ed ils experts da stimaziun.

2. Professiuns da la tgira da la sanadad d'animals e direcziun d'ina pratica

2.1. DISPOSIZIUNS CUMINAIVLAS

Dumonda per ina permissiun

Art.  3 1 La permissiun sto vegnir dumandada tar l'uffizi cumpetent avant che cumenzar cun l'activitad ch'è suttamessa a l'obligaziun da dumandar ina permissiun.

2 La dumonda da survegnir ina permissiun sto vegnir inoltrada a l'uffizi en scrit e cun agiuntar ils documents necessaris.

* tabellas da las modificaziuns a la fin dal relasch

1

914.100

3 L'uffizi è autorisà da pretender da la petenta u dal petent ubain da terzas persunas ulteriuras indicaziuns u ulteriurs documents.

Cuntegn da la dumonda

Art.  4 1 La dumonda sto cuntegnair il num, il prenum, la data da naschientscha, il lieu d'origin sco er l'adressa da domicil exacta da la petenta u dal petent.

2 En la dumonda stoi vegnir inditgà, nua che la pratica duai vegnir manada (adressa da la pratica).

3 Sche   l'activitad   duai   avair   lieu   en   il   rom   d'ina   pratica   cuminaivla,   ston   vegnir inditgadas las autras titularas ed ils auters titulars da la permissiun per pratitgar la professiun   da   la   tgira   da   la   sanadad   d'animals   e   la   furma   giuridica   da   la collavuraziun.

Art.  5 1 A la dumonda sto vegnir agiuntà in extract actual dal register penal.

Agiuntas tar la dumonda

Obligaziuns d'annunzia

Art.  6 1 L'avertura   d'ulteriuras   praticas   sco   er   la   participaziun   ad   ina   nova   pratica cuminaivla ston vegnir annunziadas a l'uffizi.

2 Sch'ina pratica vegn liquidada ubain sche la possessura u sch'il possessur da la permissiun sorta da la pratica cuminaivla, sto quai vegnir annunzià a l'uffizi.

Publicaziun

Art.  7 1 L'uffizi procura per ina publicaziun adequata da las titularas e dals titulars da la permissiun.

2.2. VETERINARIAS E VETERINARIS

Agiuntas supplementaras

Art.  8 1 Ensemen cun la dumonda sto vegnir inoltrà il diplom da veterinaria u da veterinari.

2 En cas da diploms esters ston vegnir agiuntads supplementarmain l'attest da la renconuschientscha tras las autoritads federalas sco er in extract dal register penal dal stadi d'origin.

Contabilitad

Art.  9 1 La contabilitad en il rom da l'activitad d'inseminaziun vegn manada tenor l'artitgel 13 da questa ordinaziun.

2

914.100

2.3. TECNICISTAS E TECNICISTS D'INSEMINAZIUN

Agiuntas supplementaras

Art.  10 1 A la dumonda ston vegnir agiuntads l'attest da qualificaziun da l'uffizi federal u – per las inseminadras e per ils inseminaders da l'agen effectiv – l'attest d'avair absolvì la scolaziun prescritta.

Activitads permessas

Art.  11 1 Permess èsi – ultra da far il rapport preliminar – en spezial da:

giuditgar l'animal exteriuramain (analisa da l'aspect);

1.

giuditgar la prontezza a l'inseminaziun cun palpar la madra;

2.

far l'inseminaziun.

3.

Activitads scumandadas

Art.  12 1 Scumandadas èn cunzunt tut las analisas vi d'animals che ston vegnir inseminads e che   na   ston   betg   vegnir   inseminads   en   il   senn   d'ina   analisa   cumplessiva   ed independenta   dals   organs   genitals   ubain   scumandà   èsi   da   prender   mesiras terapeuticas vi dals organs genitals u da far diagnosas scientificas sco expertisas dals ovaris.

Contabilitad

Art.  13 1 La titulara u il titular d'ina permissiun sto registrar las dosas dadas u consegnadas.

Da registrar èsi:

1.

2.

3.

4.

5.

6.

la data da la retratga;

la funtauna da retratga (num, adressa);

il dumber e l'identificaziun da las dosas retratgas;

la data da l'inseminaziun;

l'identificaziun da la dosa che vegn inseminada;

l'identificaziun da l'animal che sto vegnir inseminà (marca d'ureglia u, sche quella n'è betg avant maun, in auter indicatur);

il num e l'adressa da la possessura u dal possessur da l'animal che sto vegnir inseminà;

7.

2 Ils documents ston vegnir tegnids en salv per almain 3 onns.

2.4. ULTERIURAS PROFESSIUNS DA LA TGIRA DA LA SANADAD D'ANIMALS

Art.  14 1 A la dumonda sto vegnir agiuntà l'attest da l'examen reussì.

Agiuntas supplementaras

3

914.100

Examen

Art.  15 1 A l'examen vegn admess, tgi che ha pajà las taxas d'examen.

2 L'examen consista d'ina part en scrit che dura 2 uras e d'ina part a bucca che dura almain 15 minutas.

3 A l'examen a bucca vegn mo admess, tgi che ha reussì l'examen en scrit.

Art.  16 1 L'uffizi fixescha ils termins da l'examen.

Termin da l'examen

Art.  17 1 L'uffizi definescha il cuntegn da l'examen.

Cuntegn da l'examen

Valitaziun da l'examen

Art.  18 1 Per l'examen en scrit e per l'examen a bucca vegn dada mintgamai ina nota tranter 1 e 6; 6 signifitga fitg bun ed 1 fitg nausch.

2 L'examen è reussì, sche la media da las notas dals 2 examens importa almain 4 (suffizient) e sche nagina nota n'è sut 3,5.

3 Il resultat da l'examen vegn communitgà en scrit.

Activitads anteriuras en in auter chantun

Art.  19 1 Persunas che exequeschan gia legalmain lur activitad en in auter chantun e che vulan exequir ussa questa activitad er en il chantun Grischun, ston s'annunziar tar l'uffizi avant che cumenzar cun l'activitad. Ellas ston sa legitimar davart l'activitad ch'ellas han gia exequì fin ussa cun vigur legala.

2 L'uffizi po fixar cundiziuns per l'activitad en il chantun Grischun. En spezial po el pretender   da   repeter   l'examen   cumplettamain   u   parzialmain   u   d'absolver posteriuramain ina scolaziun.

3. Diever da medicaments veterinars

Art.  20

Permissiun da commerzi en detagl 1. apoteca veterinara da la pratica

1 La dumonda da manar in'apoteca veterinara da la pratica sto vegnir inoltrada a l'uffizi ensemen cun la permissiun da manar ina pratica u ensemen cun la dumonda per ina tala.

4

914.100

Art.  21

2. ulteriuras professiuns da la tgira da la sanadad d'animals a) dimensiun

1 Ad ina persuna che pratitgescha in'ulteriura professiun da la tgira da la sanadad d'animals po vegnir concedida ina permissiun da commerzi en detagl per tschertas gruppas   da   medicaments   da   la   categoria   D   sco   per   exempel   per   medicaments omeopats u antroposofics.

b) premissas

Art.  22 1 La   petenta   u   il   petent   sto   cumprovar   ch'ella   u   ch'el   haja   frequentà   in   curs renconuschì ed haja terminà quel cun in examen reussì. En quest curs ha ella u el acquistà enconuschientschas da la lescha federala davart ils products terapeutics e davart il diever da la gruppa respectiva da medicaments.

2 L'uffizi decida davart la renconuschientscha dal curs.

3 Sch'i n'è betg segir, ch'il curs possia vegnir renconuschì u che la petenta u ch'il petent haja las enconuschientschas necessarias, po l'uffizi ordinar in examen a bucca d'almain ¼ d'ura.

4 Per l'examen valan dal rest ils artitgels 15 ss. confurm al senn.

Art.  23

3. possessuras e possessurs da fatschentas spezialisadas zoologicas e d'apicultura

1 La dumonda sto vegnir inoltrada a l'uffizi ensemen cun la cumprova d'ina scolaziun renconuschida ch'è vegnida terminada cun success.

2 Dal rest vala l'artitgel 22 confurm al senn.

Art.  24

Conservar ils medicaments 1. en general

1 Ils medicaments ston vegnir conservads en in lieu inaccessibel a terzas persunas, e tenor las instrucziuns da deposit da la producenta u dal producent.

2. praticas cuminaivlas

Art.  25 1 En praticas cuminaivlas sto vegnir designada almain ina persuna sco cumpetenta per il deposit regular dals medicaments e per la contabilitad (inventari, registraziuns davart il moviment da la rauba e.u.v.). Ella sto posseder ina permissiun da commerzi en detagl.

2 Sch'i n'è vegnida designada nagina persuna sco cumpetenta, è mintga persuna che posseda ina permissiun da commerzi en detagl responsabla per il deposit e per la contabilitad.

5

914.100

Applicaziun a distanza

Art.  25a * 1 L'applicaziun da medicaments cun agid d'in bavriel u d'auters apparats da narcosa dastga vegnir fatga mo cun l'intent da far ina diagnosa. Las eventualas excepziuns decida il veterinari cumpetent en enclegientscha cun l'uffizi.

4. Dismessa da products secundars animals

Servetsch da rimnada

Art.  26 1 Il servetsch da rimnada chantunal allontanescha ils products secundars animals dals centers regiunals da rimnada sco er – sin dumonda e cun l'obligaziun da surpigliar ils custs   –   dals   centers   communals   da   rimnada   e   da   las   meztgas   e   mazlarias professiunalas, e quai tenor ils plans da tura approvads da l'uffizi.

2 Ils recipients da rimnada che cuntegnan il material che sto vegnir allontanà ston mintgamai vegnir pinads ad uras per lur svidada, e quai correspundentamain al plan da turas.

Art.  27

Centers regiunals da rimnada 1. intent

1 Ils centers regiunals da rimnada servan al deposit da cadavers d'animals (inclusiv da   selvaschina)   fin   ad   in   pais   da   70   kilos   sco   er   da   restanzas   d'animals   che pervegnan da meztgas e da mazlarias u da batgarias privatas.

2. Organisaziun

Art.  28 1 La   vischnanca   da   staziunament   regla,   en   enclegientscha   cun   las   vischnancas associadas,   las   uras   d'avertura   dal   center   regiunal   da   rimnada.   Ella   designescha l'instituziun u la persuna ch'è cumpetenta per prender encunter, per depositar, per pinar, per la spediziun e per il mantegniment dal center da rimnada.

Transport al center da rimnada

Art.  29 1 Il transport da las restanzas d'animals al center regiunal da rimnada è da princip chaussa   da   las   possessuras   e   dals   possessurs   d'animals.   En   cas   da   selvaschina disgraziada è quai chaussa dals organs da la surveglianza da chatscha.

Center communal da rimnada

Art.  30 1 Il material rimnà en il center communal da rimnada sto vegnir transportà u surdà periodicamain al center regiunal da rimnada. Ils custs surpiglia la vischnanca.

6

914.100

Servetsch d'ir a prender cadavers d'animals

Art.  31 1 Cadavers d'animals cun in pais da passa 70 kilos vegnan transportads dal servetsch d'ir a prender cadavers d'animals. Els ston vegnir pinads en la vischnanca ubain a l'ur d'ina   via   principala   u   d'ina   via   da   colliaziun.   Las   possessuras   ed   ils   possessurs d'animals annunzian tals cadavers d'animals al center designà da la vischnanca. Il center transmetta l'annunzia al servetsch d'ir a prender cadavers d'animals.

2 L'allontanament sto vegnir fatg entaifer 24 uras, en cas excepziunals e durant las fins d'emna entaifer maximalmain 48 uras dapi l'entrada d'ina annunzia. En cas ch'il servetsch d'ir a prender vegn duvrà per cadavers d'animals d'in pais sut 70 kilos, vegnan ils custs da transport adossads a la vischnanca.

Allontanament sin alps e sin culms

Art.  32 1 Cadavers  d'animals  che  pervegnan  sin  alps  e  sin  culms  giu  da  via  ston  vegnir transportads tar ina via charrabla, nua ch'els pon vegnir chargiads si dal servetsch d'ir   a   prender   cadavers   d'animals.   Ubain   ch'els   ston   vegnir   sutterrads   tenor   las disposiziuns respectivas.

Surveglianza

Art.  33 1 La surveglianza da la dismessa da products secundars animals è chaussa da l'uffizi.

El   po   relaschar   directivas   tecnicas   professiunalas   per   ils   centers   communals   e regiunals da rimnada sco er per il servetsch d'ir a prender cadavers d'animals.

5. Protecziun dals animals

Art.  34

Controlla da l'abilitad da scornar e da chastrar 1. annunzia tras la veterinaria u tras il veterinari da l'effectiv

1 L'annunzia tras la veterinaria u tras il veterinari da l'effectiv dastga vegnir fatga pir cur che la possessura u il possessur d'animals ha scornà u chastrà mintgamai almain 5 animals sut la surveglianza da la veterinaria u dal veterinari da l'effectiv.

2 La   veterinaria   u   il   veterinari   da   l'effectiv   conferma   cun   sia   annunzia   che   la possessura u ch'il possessur d'animals haja las abilitads praticas ch'èn necessarias per far las intervenziuns en moda confurma a la protecziun dals animals.

2. taxas per controllar l'abilitad

Art.  35 1 Las taxas per controllar l'abilitad da 300 francs ston vegnir pajadas cun l'annunzia.

2 Uscheditg che las taxas n'èn betg pajadas, n'è l'annunzia betg cumpletta.

7

914.100

3. examinaziun

Art.  36 1 La possessura u il possessur d'animals sto cumprovar sias abilitads praticas tras ina intervenziun   vi   d'in   animal   da   ses   effectiv,   e   quai   en   preschientscha   d'ina represchentanta   u   d'in   represchentant   da   l'uffizi.   En   quest   connex   sto   er   vegnir concedida l'invista en il schurnal da tractament ed en ulteriurs documents necessaris.

4. obligaziun d'annunzia

Art.  37 1 Per che l'examinaziun possia vegnir fatga, sto la possessura u il possessur d'animals annunziar a l'uffizi il proxim animal che sto vegnir scornà u chastrà, e quai il pli tard 2 dis suenter sia naschientscha.

2 L'uffizi ha il dretg da spustar l'examinaziun.

5. extincziun da l'annunzia

Art.  38 1 Sche   l'examen   na   reussescha   betg,   extingua   l'annunzia   e   la   scolaziun   pratica ensemen cun la veterinaria u cun il veterinari da l'effectiv sto vegnir reprendida.

L'examen po vegnir repetì maximalmain trais giadas entaifer 5 onns.

2 Sche – per motivs da la possessura u dal possessur d'animals – l'examen na po betg vegnir fatg entaifer 6 mais dapi che l'annunzia è entrada tar l'uffizi, extingua ella.

Meds auxiliars ed apparats vi da chauns

Art.  39 1 A la controlla concernent il diever da meds auxiliars e d'apparats vi da chauns vegn admess, tgi che ha pajà la taxa ch'è vegnida fixada da l'uffizi.

Conferma en il sectur da las professiuns da pestga

Art.  40 1 L'uffizi   da   chatscha   e   pestga   è   cumpetent   per   confermar   l'equivalenza   d'ina scolaziun en il senn da l'artitgel 196 litera c da l'ordinaziun davart la protecziun dals animals.

6. Commerzi da muvel

Controlla dal commerzi da muvel

Art.  41 1 Las controllas dal commerzi da muvel per l'onn passà ston vegnir inoltradas a l'uffizi fin ils 31 da schaner da l'onn proxim.

8

7. Taxas e finanziaziun

914.100

Controlla dal traffic cun animals cun l'exteriur

Art.  42 1 En il rom dal traffic cun animals cun l'exteriur vegnan incassadas las suandantas taxas   per   la   controlla   da   la   sanadad   per   cuvrir   ils   custs   da   la   veterinaria   u   dal veterinari uffizial:

1.

2.

3.

far in attest da malsogna (p.ex. attest da TRACES):

activitad da controlla da la veterinaria u dal veterinari per ura:

custs da labor per animal:

60.00 francs 140.00 francs fin 100.00 francs

Controllas posteriuras

Art.  43 1 Per   las   controllas   che   servan   a   constatar,   sche   las   mancanzas   èn   vegnidas eliminadas, vegnan incassadas las suandantas taxas:

1.

150.00 francs 300.00 francs 450.00 francs

pauca lavur da controlla:

lavur da controlla mesauna:

blera lavur da controlla:

protecziun dals animals:

a)

b)

c)

sanadad dals animals, traffic cun animals ed obligaziun da far annotaziuns:

200.00 francs a)

400.00 francs b)

c)

600.00 francs ulteriuras controllas posteriuras en il champ d'applicaziun da la legislaziun davart ils fatgs veterinars:

a)

b)

c)

150.00 francs fin 300.00 francs 300.00 francs fin 600.00 francs 1000.00 francs fin 2000.00 francs

pauca lavur da controlla:

lavur da controlla mesauna:

blera lavur da controlla:

pauca lavur da controlla:

lavur da controlla mesauna:

blera lavur da controlla:

2.

3.

Contribuziuns per la controlla dals animals da maz

Art.  44 * 1 Or da la finanziaziun speziala "cumbat cunter epidemias d'animals" vegnan pajadas annualmain contribuziuns per finanziar la controlla dals animals da maz.

8. Disposiziuns finalas

Art.  45 Aboliziun dal dretg vertent 1 Cun l'entrada en vigur da questa ordinaziun vegnan abolids:

a)

il reglament dals 15 da december 1998 davart l'organisaziun dal servetsch per rimnar   restanzas   d'animals   e   davart   il   manaschi   dals   posts   regiunals   da rimnada1);

1) DG 914.460

9

914.100

b)

urden da taxas dals 22 d'avust 1983 per l'execuziun da la legislaziun federala davart la protecziun dals animals2).

Art.  46 1 Questa ordinaziun entra en vigur ensemen cun la lescha davart ils fatgs veterinars3).

Entrada en vigur

2) DG 497.200 3) mess en vigur cun CR dals 11 da november 2008 per il 1. da december 2008

10

914.100

Tabella da las modificaziuns - tenor conclus

Conclus 11-11-2008 22-02-2011 25-09-2012

Entrada en vigur 01-12-2008 01-04-2011 01-12-2012

Element relasch Art. 25a Art. 44

Modificaziun emprima versiun revisiun totala revisiun totala

Publicaziun en la CUL - - 
11

914.100

Tabella da las modificaziuns - tenor element

Element relasch Art. 25a Art. 44

Conclus 11-11-2008 22-02-2011 25-09-2012

Entrada en vigur 01-12-2008 01-04-2011 01-12-2012

Modificaziun emprima versiun revisiun totala revisiun totala

Publicaziun en la CUL - - 
12